Un blam istoric. Cei trei care au speriat Vestul: Dragnea, Tăriceanu și Dăncilă

Este pentru prima dată după Mineriada din 1990 când un partid aflat la putere sau o coaliție încasează un vot de blam de anvergura celui exprimat în ultimele săptămâni împotriva guvernarea Dragnea-Tăriceanu-Dăncilă. Doar PRM-ul defunctului Vadim Tudor, partid extremist și profund anti-occidental, a mai cunoscut o izolare similară în plan extern. Ziua de miercuri a reprezentat doar apogeul, vârful icebergului, partea vizibilă. Pentru a înțelege la dimensiunea corectă gradul de izolare a guvernării PSD-ALDE în raport cu partenerii externi trebuie să avem în vedere întreg ansamblul de reacții, vizibile sau mai puțin vizibile.